ભાજપ માટે ત્રીજી ચિંતાની વાત એ છે કે આ પરિણામો અર્ધ-શહેરી વિસ્‍તારનાં છે ને આ વિસ્‍તારો ભાજપનો ગરાસ છે. ગુજરાતમાં ગામડાં ભાજપના હાથથી ગયાં છે. પાટીદાર અનામત આંદોલન, દલિતો પર અત્‍યાચાર, ખેડૂતોની અવગણના, નોટબંધી અને જીએસટી સહિતના ઘણા મુદ્યા ભાજપને નડ્‍યા છે. અરૂણ જેટલી ભાજપના ફડચા અધિકારી છે. ભાજપે આ મામલે કશું ના કર્યું તેમાં ગામડાંમાં લોકો ભાજપથી ખફા છે ને એ ખફગી વિધાનસભાની ચૂંટણીમાં પણ દેખાયેલી. એ વખતે શહેરી ને અર્ધ-શહેરી વિસ્‍તારોએ ભાજપની આબરૂ સાચવેલી. જો કે અમરેલીએ તો પાંચેપાંચ બેઠકો પર ભાજપની આબરૂના લીરેલીરા ઉડાડ્‍યા હતા. અર્ધશહેરી વિસ્‍તારો વરસોથી ભાજપનો ગઢ છે પણ આ ગઢના કાંગરા ખરતા લાગી રભ છે. થોડાક તો થોડાક પણ કાંગરા ખર્યા છે એ ભાજપે કબૂલવું જ પડે. જો કે ભાજપ માટે મોટો ચિંતાનો વિષય આ પરિણામોની અસર છે. ગુજરાતમાં હવે પછી મોટી ચૂંટણી લોકસભાની આવશે ને ભાજપ માટે મોટી ચિંતા આ જે ટ્રેન્‍ડ છે તેની લોકસભાની ચૂંટણી પર પડનારી અસર છે. ગુજરાતમાં લોકસભાની છેલ્લી ચૂંટણીમાં ભાજપે તમામ ર6 બેઠકો કબજે કરેલી. ભાજપે રાજસ્‍થાન સહિતનાં ઘણાં રાન્નયોમાં આ દેખાવ કરેલો. એ વખતે આખા દેશમાં મોદીના નામની લહેર હતી તેથી કૉંગ્રેસના ભલભલા ધુરંધરો ધોવાઈ ગયેલા ને બધાંનો ગરાસ લૂંટાઈ ગયેલો.